Għadu l-istess il-ħżiem sabiħ ta' qaddek, L-istess l-istar fuq rasek għadu wkoll Minsuġ bis-sebħ ta' xenix, qamar u kwiekeb Li bi ħlewwietu l-ħielsa qalb iħoll. B'lewnu idawwal il-larinġ il-ġnejna, Sagħtar u plej;u fuq il-moxa jfuħ. Kulfejn il-ħarsa tiġri inti tilmaħ Il-ġid ta' wliedek kullimkien miżrugħ. Joħolmu sebħ antik fil-lejla ħiemda Ġrajjiet għeżież ta' ħila u għalmu s-swar. Qalbek l-istess m'għadhiex u ġewwa ħarstek Idellel issa niket ta' l-imrar. Wirt l-ommijiet issa sar ukoll wirtek, Uġiegħ bla faraġ jinfidlek issa l-qalb; Bejn l-aħwa tala' żorr il-ħajt tal-firda, Sat-tama tilef it-tnehid tat-talb. Uliedek issa ma jgħixux annuna, Minn qalbhom bikri tar l-anġlu tas-sliem; U int, Omm ħanina tħares … tħares … tħares … Ħalqek, maħsul bid-dmugħ u xott mill-kliem.